Úradný vestník L 084 , 28/03/2002 S. 0073 - 0074



Rozhodnutie Komisie z 27. marca 2002 o určitých ochranných opatreniach týkajúcich sa niektorých produktov rybného hospodárstva a akvakultúry, určených na ľudskú spotrebu a dovezených z Myanmaru (oznámené pod číslom dokumentu C(2002) 1302) (Text s významom pre EHP) (2002/249/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie (ES) č. 178/2002 Európskeho parlamentu a Rady z 28. januára 2002, ktorým sa ustanovujú všeobecné zásady a požiadavky zákona o potravinách, zriaďuje sa Európsky úrad pre bezpečnosť potravín a ustanovujú sa postupy v záležitostiach ochrany potravín [1], najmä na jeho článok 53 ods. 1, so zreteľom na smernicu Rady 97/78/ES z 18. decembra 1997, ktorou sa ustanovujú zásady veterinárnych kontrol výrobkov, ktoré vstupujú do spoločenstva z tretích krajín [2], a najmä na jej článok 22 ods. 1, keďže: (1) Pokiaľ ide o potraviny, článok 53 ods.1 písm. b) bod iii) nariadenia (ES) č. 17/2002 umožňuje prijať vhodné dočasné opatrenie, ak je zjavné, že potraviny dovezené z tretej krajiny môžu spôsobiť vážne ohrozenie zdravia ľudí alebo zvierat alebo životného prostredia. (2) V súlade so smernicou 97/78/ES musia byť prijaté nevyhnutné opatrenia, ak pri dovoze určitých výrobkov z tretích krajín môže vzniknúť vážne nebezpečenstvo pre zdravie ľudí alebo zvierat. (3) Sa zistila prítomnosť chloramfenikolu v garnátoch dovezených z Myanmaru a určených na ľudskú spotrebu. (4) Prítomnosť tejto látky znamená potenciálne riziko pre ľudské zdravie, vzorky všetkých zásielok garnátov dovezených z Myanmaru musia byť analyzované s cieľom preukázať ich nezávadnosť. (5) Nariadením (ES) č. 178/2002 bol zavedený systém rýchleho varovania pre potraviny a s odvolaním sa naň je vhodné zaviesť požiadavku vzájomnej informovanosti stanovenú v smernici 97/78/ES. (6) Toto rozhodnutie bude prehodnotené vo svetle garancií ponúknutých zo strany príslušných orgánov Myanmaru a na základe výsledkov testov vykonaných členskými štátmi. (7) Opatrenia prijaté v tomto rozhodnutí sú v súlade so stanoviskom Stáleho výboru pre ochranu potravinového reťazca a zdravia zvierat, PRIJALA TOTO ROZHODNUTIE: Článok 1 Toto rozhodnutie sa uplatňuje na garnáty dovezené z Myanmaru. Článok 2 1. Využijúc príslušné plány odberu vzoriek a detekčných metód, členské štáty vykonajú na každej zásielke garnátov dovezenej z Myanmaru chemický test s cieľom preukázať, že tieto produkty nepredstavujú nebezpečenstvo pre ľudské zdravie. Pri vykonávaní testu sa musí klásť dôraz najmä na stanovenie prítomnosti chloramfenikolu. 2. O výsledkoch testu uvedeného v článku 1 členské štáty bezodkladne informujú Komisiu použijúc pritom systém rýchleho varovania pre potraviny zavedený nariadením (ES) č. 178/2002. Článok 3 Členské štáty neschvália dovoz produktov uvedených v článku 1 na svoje územie alebo zásielku do iného členského štátu, pokiaľ výsledky testov uvedených v článku 2 nebudú priaznivé. Článok 4 Všetky výdavky, ktoré vzniknú pri uplatňovaní tohto rozhodnutia, idú na ťarchu odosielateľa tovaru, príjemcu alebo ich sprostredkovateľa. Článok 5 Členské štáty zmenia alebo doplnia opatrenia, ktoré uplatňujú pri dovoze tak, aby boli v súlade s týmto rozhodnutím. Bezodkladne o tom informujú Komisiu. Článok 6 Toto rozhodnutie bude prehodnotené na základe záruk poskytnutých zo strany príslušných orgánov Myanmaru a na základe výsledkov testov uvedených v článku 2. Článok 7 Toto rozhodnutie je adresované členským štátom. V Bruseli 27. marca 2002 Za Komisiu David Byrne člen Komisie [1] Ú. v. ES L 31, 1.2.2002, s. 1. [2] Ú. v. ES L 24, 30.1.1998, s. 9. --------------------------------------------------